“Ons vir jou” is terug op publieke aanvraagNa vier jaar se onophoudelike navrae, kan die Boereoorlog-musiekspel, Ons vir Jou, uiteindelik vanaf 5 Oktober 2013 vir die eerste keer in Kaapstad gesien word. Dié trefferproduksie, geskryf deur Hertzog-pryswenner, Deon Opperman, en Sean Else en met musiek deur Johan Vorster, is al deur 80 000 mense gesien en reeds in 2008 die eerste keer aangebied. Daarna het dit in 2009 en 2012 op publieke aandrang teruggekeer. “Ek glo dat enige nasie, soos enige persoon, wat nie kan onthou waar hy vandaan kom nie, sal nie weet wie hy is of kan droom wat hy kan wees nie,” sê Deon Opperman. Ons vir jou vertel die storie van ŉ kosbare deel van die Afrikanergeskiedenis. Die impak van die Boereoorlog op ŉ jong Afrikaner-nasie word met passie en meegevoel uitgebeeld. Uitstekende akteurs, roerende musiek en aangrypende dialoog maak Ons vir jou ŉ unieke ervaring. Wanneer: Saterdag 5 Oktober tot Saterdag 26 Oktober 2013 Venue: Artscape Operahuis, Kaapstad Kaartjies: Vanaf R150-00 Besprekings kan hier gedoen word.